विज्ञान एवं प्रौद्योगिकी मंत्रालय
जैव प्रौद्योगिकी विभाग  - बीआईआरएसी समर्थित जाईडस की ‘वाईराफिन’ को मध्यम श्रेणी के वयस्क कोविड-19 रोगियों के उपचार के लिए आपात स्वीकृति मिली

इस औषधि को चिकित्सीय परीक्षणों के लिए जैव प्रौद्योगिकी विभाग  - बीआईआरएसी के अनुसन्धान संकाय का समर्थन प्राप्त था
भारत के औषधि नियन्त्रण महानिदेशक –  ने मध्यम श्रेणी के कोविड-19 लक्षणों वाले रोगियों के उपचार के लिए जाईडस कैडिला द्वारा निर्मित ‘वाईराफिन’ के सीमित उपयोग की आपात स्वीकृति दे दी है I वाईराफिन एक पैगाइलेटेड इन्टरफेरोन अल्फ़ा-2बी  है जिसे संक्रमण की शुरुआत वाले रोगियों को त्वचा के नीचे इंजेक्शन के रूप में दिया गया जिससे वे अपेक्षाकृत जल्दी ठीक हो गए I
वाईराफिन का विकास करने के लिए जाईडस ने एनबीएम के माध्यम से द्वितीय चरण  के मानव चिकित्सकीय परीक्षण अध्ययनों को समर्थन देने के लिए जैव प्रौद्योगिकी विभाग  - जैव प्रौद्योगिकी उद्योग अनुसन्धान सहायता परिषद - बीआईआरएसी के अनुसन्धान संकाय की सराहना की है I इन अध्ययनों से वाईराफिन की निरापदता , सहनशीलता और प्रभावशीलता की पुष्टि हुई है I अध्ययनों से यह भी जानकारी मिली कि वाईराफिन वाइरल लोड  में कमी लाने के साथ-साथ इस रोग का बेहतर तरीके से उपचार करने में कारगर है I इसमें पूरक ऑक्सीजन की आवश्यकता में कमी लाना शामिल है जिससे ऑक्सीजन का स्तर घटने के कारण सांस लेने में हो रही कठिनाइयों को कम किया जा सकता है I
इस उपलब्धि की चर्चा करते हुए जैव प्रौद्योगिकी विभाग की सचिव और बीआईआरएसी की अध्यक्ष डॉ. रेणु स्वरूप ने कहा कि “ सरकार कोविड-19 महामारी के विरुद्ध शमन रणनीतियों और हस्तक्षेप की दिशा में काम करने के लिए देश में उद्योगों को हर संभव सुविधा प्रदान करने के लिए प्रतिबद्ध है। वाईराफिन को दी गई आपात स्वीकृति इस दिशा में एक नया पड़ाव है जो चिकित्सा सुविधा प्रदाताओं के लिए एक वरदान है। मैं इस उपलब्धि के लिए किए गए प्रयासों की बहुत सराहना करती हूं“I
इस घोषणा के लिए उत्तेजित कैडिला हैल्थकेयर लिमिटेड के प्रबंध निदेशक डॉ. शिवराज पाटिल ने कहा कि “ यह अनुभूति हो रही है कि अब हम एक ऐसा उपचार देने में सक्षम हैं जिससे वायरल लोड को काफी हद तक कम किया जा सकता है और इस संक्रमण की शुरुआत में ही इस रोग का बेहतर ढंग से उपचार में मदद मिल सकती है I यह ऐसे समय आई है जब रोगियों को इसकी आवश्यकता है I कोविड-19 के खिलाफ एक साथ चल रही इस लड़ाई के दौरान भी हम रोगियों को अपनी ओर से उपचार देना जारी रखेंगे I
तृतीय चरण  के चिकित्सकीय अध्ययनों से यह जानकारी मिली है कि जब कोविड संक्रमित रोगियों में से बड़ी संख्या में जिन रोगियों को त्वचा के नीचे इंजेक्शन के रूप में वाईराफिन दी गई उनकी 07 दिन बाद आरटी-पीसीआर रिपोर्ट निगेटिव आई जो कि अन्य एंटी -वाइरल दवाएं दिए जाने के बाद ठीक होने की अवधि की तुलना में बेहतर परिणाम है I
जैव-प्रौद्योगिकी विभाग  के बारे में: विज्ञान और प्रौद्योगिकी मंत्रालय के अधीन यह विभाग कृषि, स्वास्थ्य देखरेख, पशु विज्ञान, पर्यावरण और उद्योगों के लिए जैव प्रौद्योगिकी के उपयोग एवं अनुप्रयोगों को बढ़ावा देता है I यह जैव प्रौद्योगिकी अनुसंधान में नई ऊंचाइयों को प्राप्त करने, जैव-प्रौद्योगिकी को एक प्रमुख सटीक साधन के रूप में ढालकर भविष्य में सम्पदा निर्माण के साथ ही विशेषकर गरीबों के के कल्याण हेतु सामाजिक न्याय सुनिश्चित करने पर ध्यान देता है I www.dbtindia.gov.in .
जैव प्रौद्योगिकी उद्योग अनुसन्धान सहायता परिषद  के बारे में : बीआईआरएसी, जैव-प्रौद्योगिकी विभाग डिपार्टमेंट ऑफ़ बायोटेक्नोलॉजी डीबीटी), भारत सरकार द्वारा स्थापित एक गैर-लाभकारी धारा 8, अनुसूची बी, सार्वजनिक क्षेत्र का उद्यम है, जो देश की आवश्यकताओं के अनुरूप विकास कर सकने में सक्षम हो सकने वाले जैव-प्रौद्योगिकी उद्यमों में रणनीतिक अनुसंधान और नवाचार को मजबूत और सशक्त बनाने के लिए एक इंटरफेस एजेंसी के रूप में कार्य करता है। www.birac.nic.in
जाईडस कैडिला के बारे में: जाईडस कैडिला को कैडिला हेल्थकेयर लिमिटेड के रूप में भी जाना जाता है जो एक भारतीय बहुराष्ट्रीय दवा कंपनी है, इसका मुख्यालय अहमदाबाद, गुजरात, भारत में है, यह कम्पनी मुख्य रूप से जेनेरिक दवाओं के निर्माण में लगी हुई है। अधिक जानकारी के लिए http://www.zyduscadgeta.com/ पर लॉग ऑन करें I